Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, unibertsitateaz bestelako ikastetxeetako elkarbizitza-batzordeen osaerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Hezkuntzako kontseilariak, ekainaren 19ko Hezkuntza Batzordean egindako agerraldian, ez zien erantzun UPNko eledunak egin zizkion galdera batzuei. Horregatik, honako galdera hauei idatziz erantzutea eskatzen dut:

Zenbat ikastetxek sartu dute ikasleen, gurasoen edo tutoreen ordezkariren bat bertako elkarbizitza-batzordeko kide gisa, unibertsitateaz kanpoko Nafarroako Foru Komunitateko ikastetxeetako bizikidetza arautzen duen abenduaren 16ko 204/2010 Foru Aginduaren 5.5 artikuluarekin bat?

Zehaztu ikastetxeak.

Departamentuak egokitzat jotzen al du elkarbizitza-batzorde horietan gurasoen edo tutoreen ordezkaririk sartzea? Baiezkoan, ba al du asmorik horri buruzko inolako ekimenik abian jartzeko?

Corellan, 2018ko ekainaren 20an

Foru parlamentaria: Alberto Catalán Higueras